LAOAG CITY – Natiliwan ti lima a sachet a maipagarup a naglaon ti shabu ti maysa a barangay tanud idiay Brgy Lubigan, Badoc, Ilocos Norte.
Nabigbig ti biktima a ni Edwin Pineda, agindeg iti nadakamat a lugar.
Segun ken ni Police Inspector Joseph Tayaban, deputy chief of police ti Badoc, natiliw ti suspek iti checkpoint nga insayangkat da idi kalman.
Imbatad na nga adayo pay ti suspek ket naobserbaran dan daytoy a saan a makatalna.
Inbunannag na nga iti iyaasideg kenkuana dagiti pulis ket adda ti innala na iti bulsa na ken inbelleng na.
Naammoan nga idi kitaen dagiti pulis ket idiay a nakita da dagiti lima a sachet a naglaon ti maipagarup a shabu.
Iti agdama, isagsaganan dagiti kameng ti Phil. National Police ti ili a Badoc ti pannakaipila ti kaso a panaglabsing ti RA 9165 kontra ken ni Pineda.
ilo_Latn ilo_Latn ilo_Latn ilo_Latn ilo_Latn ilo_Latn ilo_Latn